
Solutions for a modern pharmaceutical company’s future objectives
Megoldások egy korszerű gyógyszeripari vállalat jövőbeli célkitűzéseire
A logisztika napjainkban stratégiai fontosságúvá válik. Számos nagykereskedelmi vállalat szembesül azzal a ténnyel, hogy a szállítási pontosság és képesség nem elegendő a vevők igényeinek kielégítésére.
A gyógyszeripari termékek piacán a vevők (a patikák) minél kisebb készletet próbálnak fenntartani likviditásuk megőrzése céljából. A nagykereskedőknek, azért, hogy fejlesszék kiszolgálási szintjüket, elemezniük kell teljesítményüket illetve költségeiket. A teljesítménymérés és kontrolling használata, kiegészítve informatikai háttérrel, koordinálja és integrálja ezen különböző tudományok céljait, hogy elősegítse a menedzsmentet döntéshozásban.
Dolgozatom elkészítése során egy gyógyszer-nagykereskedelemmel foglalkozó vállalat volt segítségemre. A közös munka fő célja, hogy az elemzett teljesítmények és költségek alapján egy magasabb kiszolgálási szint lehetőségeit vizsgáljuk. A fő kihívások eredendően a vevők különleges igényeiből adódnak - miszerint likviditásuk megőrzése érdekében – naponta két kiszállítás a preferált. Azonban a cég, a jelenlegi kapacitásokkal ezt az ország egyes régióiban kevésbé vagy nem képes biztosítani, mely így a növekedést hátráltatja.
A kutatás során szerencsém volt megismerkedni két optimalizáló programmal: Storeopt, mely raktár optimalizálással és a Versys, amely pedig járat optimalizálással foglalkozik. Az utóbbi segítségével pontos járatokat lehet tervezni, így több opciót is ki lehetett próbálni a cél elérése érdekében. Munkám során főként a költség tényezőket vettem számításba és a lehetséges befektetések megtérülését.
A lehetőségek elemzése után mindenképpen érdemes elgondolkozni azon, hogy valóban megéri-e egy nagyobb befektetést megtenni a vevői igények érdekében. A válasz: igen. Ahhoz, hogy a vállalat elérje célját előbb-utóbb ezt a lépést meg kell tennie, hiszen a növekedés csak ezzel a kockázattal valósítható meg, a kérdés az lehet, hogy mikor.



